Fil 1:29 Die HERE het vir die gelowiges in Fillippi die geloof as geskenk gegee. Die mooiste geskenk wat jy kan kry. Die geskenk wat die HERE vir jou en my ook graag wil gee. Wie tot Hom vlug met sy eie skuld en by Christus sy redding en die nuwe lewe soek, kry die geloof. Die Gees werk dit dan in 'n mens. As ons glo is dit selfs so dat ons die HERE dank dat Hy ons geleer het om tot Hom te vlug. Sonder dat dit ook maar iets van ons eie verantwoordelikheid wegneem. Oor die geloof as God se genadegeskenk lees ons in Efese 2: "Want uit genade is julle gered, deur die geloof, en dit nie uit julleself nie: dit is die gawe van God; nie uit werke nie, sodat niemand mag roem nie." vs 8,9 As ons roem dan doen ons dit in die HERE, in Sy genadewerk wat Hy om Christus se werk in ons doen. By die geloof behoort op hierdie wêreld voor Christus se wederkoms ook dat die gelowiges vir Christus sal ly. Geloof op hierdie sondige wêreld beteken ook dat jy seergemaak word vanweë jou volg van Christus. De Gees noem dit in ons teks selfs genade, 'n voorreg dat jy vir Christus ly. Die ly wys dan naamlik daarop dat jy regtig vir die Here leef. Dat ly by die ware geloof behoort lees ons meerdere kere in God se Woord. Die Here Jesus sê hieroor o.a. die volgende: "As die wêreld julle haat, moet julle weet dat hy My voor julle gehaat het. As julle van die wëreld was, sou die wêreld sy eiendom liefhê. Maar omdat julle nie van die wêreld is nie, maar Ek julle uit die wêreld uitverkies het, daarom haat die wêreld julle." Joh 15:18,19. Môre meer hieroor.